ຜູ້ແທນຫວຽດນາມ ຮຽກຮ້ອງ​​ ໃຫ້ສະພາ ​ພິຈາລະນາ ກົດໝາຍລົງປະຊາມະຕິ 
ສະມາຊິກ ສະພາຫວຽດນາມ Dung Trung Quoc ​​ບອກ​ກັບ VOA ​ວ່າ ​ປະຊາຊົນ​​ທໍາ​ມະ​ດາ ຄວນ​ຈະ​​ມີ​ໂອກາດ ​ອອກຄວາມ​ເຫັນ ​ໃນການຕັດສິນໃຈ ​ອັນ​ສໍາຄັນ​ຂອງ​ປະ​ເທດ​.
ສະມາຊິກສະພາແຫ່ງຊາດຫວຽດນາມຄົນນຶ່ງ ໄດ້ຮຽກຮ້ອງ ໃຫ້ສະພາພິຈາລະນາ ອອກກົດໝາຍໃຫ້ມີການລົງປະຊາ ມະຕິ ກ່ຽວກັບຮ່າງກົດໝາຍຕ່າງໆ ທີ່ມີການສະເໜີຂຶ້ນນັ້ນ ນັກປະວັດສາດ Dung Trung Quoc ໄດ້ບອກກັບ VOA ພະແນກພາສາຫວຽດນາມວ່າ ປະຊາຊົນສາມັນທໍາມະດາ ຄວນຈະມີໂອກາດອອກສຽງໃຫ້ຄວາມຄິດຄວາມເຫັນ ໃນ ການຕັດສິນໃຈອັນສໍາຄັນຂອງປະເທດນໍາ ທ່ານ Quoc ແມ່ນນຶ່ງໃນສອງ ຂອງສະມາຊິກສະພາ ທີ່ບໍ່ໄດ້ ລົງຄະແນນສຽງ ໃນຮ່າງກົດໝາຍລັດຖະທໍາມະນູນ ໃນອາທິດ ທີ່ແລ້ວນີ້ ທ່ານຍັງກ່າວອີກວ່າ ທ່ານບໍ່ພໍໃຈ ກັບ ເນື້ອໃນໃຈຄວາມຂອງຮ່າງລັດຖະທຳ ມະນູນບາງຂໍ້ ໂດຍສະເພາະແລ້ວແມ່ນ ບົດບາດເດັ່ນໆ ຂອງພັກຄອມມູນິສຫວຽດນາມ ໃນຂະນະດຽວກັນນີ້ ນັກເສດຖະສາດ Nguyen Quang A ແມ່ນນຶ່ງ ໃນກຸ່ມປັນຍາຊົນ ຫຼາຍສິບຄົນ ທີ່ໄດ້ສົ່ງຄໍາຮ້ອງເຖິງປະທານສະພາແຫ່ງຊາດຫວຽດນາມ ຮຽກຮ້ອງໃຫ້ມີສິດ ເສລີຫຼາຍຂຶ້ນ ແລະໃຫ້ມີການປ່ຽນແປງໃນບົດບາດເດັ່ນໆຂອງພັກຄອມມູນິສຫວຽດນາມນໍາ ໃນຮ່າງກົດໝາຍລັດຖະທໍາມະນູນສະບັບໃໝ່ນີ້